**ชื่อเรื่อง :** การประเมินผลการให้บริการทันตกรรม นวัตกรรม “ผจญภัยในสวนสนุกแบบ Fun Fun”

 ในเด็กอายุ 1-12 ปี โรงพยาบาลคำม่วง จังหวัดกาฬสินธุ์

**ผู้วิจัย :**  เพชรรัตน์ พัฒนชัย\* และ เพ็ญศิริ เศษจันทร์\*

 (โรงพยาบาลคำม่วง จังหวัดกาฬสินธุ์)

**ผู้นำเสนอ :** นางเพชรรัตน์ พัฒนชัย เจ้าพนักงานทันตสาธารณสุขชำนาญงาน

**บทคัดย่อ**

 การศึกษาครั้งนี้มีวัตถุประสงค์เพื่อประเมินผลการให้บริการทันตกรรม นวัตกรรม “ผจญภัยในสวนสนุกแบบ Fun Fun” ในเด็กอายุ 1-12 ปี โรงพยาบาลคำม่วง จังหวัดกาฬสินธุ์ นวัตกรรมการให้บริการทันตกรรม เพื่อให้เด็กคลายความกลัว คลายวิตกกังวล มีความสนุกสนานและให้ความร่วมมือในการทำฟัน คุ้นชินกับการทำฟัน ลดระยะเวลาในการทำฟัน และที่สำคัญลดความเสี่ยงทางคลินิกทันตกรรมในเด็ก เป็นการวิจัยเชิงสำรวจ ประชากรกลุ่มตัวอย่างเด็กอายุ 1-12 ปี จำนวน 100 คน ระหว่างเดือนมกราคม 2561 ถึง เมษายน 2561 ผลการศึกษาพบว่า เด็กที่มาทำฟันในคลินิกทันตกรรม จากการสังเกตเด็ก พบว่า เด็กทุกคน คลายความกลัว คลายความวิตกกังวล ยินยอมให้การรักษา ให้ความร่วมมือรับบริการทางทันตกรรมอย่างเต็มใจ ลดระยะเวลาการอ้าปากทำฟันลงได้ ลดความเสี่ยงที่จะเกิดขึ้นจากการไม่ให้ความร่วมมือรับบริการทางคลินิกทันตกรรม เช่น ลดการบาดเจ็บจากการจับหรือมัดเด็กที่ไม่ยินยอมให้การรักษา การทำฟันผิดซี่ การกลืนหรือเนื้อเยื่อในช่องปากสัมผัสวัสดุทางทันตกรรมจากการขัดขืนการทำฟัน ทำให้การรักษาทางทันตกรรมเป็นไปด้วยความรวดเร็ว และมีประสิทธิภาพ และจากการสัมภาษณ์ผู้ปกครอง ผู้ปกครองทุกคนมีความพึงพอใจในการเข้ารับบริการทางทันตกรรมของเด็กและมีความเชื่อมั่นในการให้บริการของทันตแพทย์ ผู้ปกครองอยาก พาเด็กมารับบริการทันตกรรมอีก จะเห็นได้ว่าถ้าเด็กให้ความร่วมมือและยินยอมในการทำฟันก็จะส่งผลให้เกิดประสิทธิภาพทางคลินิกทันตกรรมหลังการรักษา ถ้าเด็กมีประสบการณ์ในการทำฟันที่ดีตั้งแต่เด็ก จะส่งผลให้เด็กมีพฤติกรรมต่อการทำฟันที่ดีตลอดไป ซึ่งจะส่งผลให้เด็กมีสุขภาพช่องปากที่ดีส่งผ่านกลุ่มวัยที่ดีในการดูแลสุขภาพช่องปาก และทำให้ผู้ปกครองมีความพึงพอใจต่อการให้บริการทันตกรรมมากขึ้น

**ชื่อเรื่อง การประเมินผลการให้บริการทันตกรรม นวัตกรรม “ผจญภัยในสวนสนุกแบบ Fun Fun”**

 **ในเด็กอายุ 1-12 ปี โรงพยาบาลคำม่วง จังหวัดกาฬสินธุ์**

**ชื่อเจ้าของผลงาน** นางเพชรรัตน์ พัฒนชัย (Mis.Petcharat Pattanachai) CID : 3461000481850

ตำแหน่ง เจ้าพนักงานทันตสาธารณสุขชำนาญงาน โทร : 0850018488 E-Mail : patcharatnong60@gmail.com

**นำเสนอโดย** นางเพชรรัตน์ พัฒนชัย เจ้าพนักงานทันตสาธารณสุขชำนาญ

**สถานที่ทำงาน** กลุ่มงานทันตกรรม โรงพยาบาลคำม่วง จังหวัดกาฬสินธุ์ ผู้ร่วมวิจัย นางเพ็ญศิริ เศษจันทร์ เจ้าพนักงานทันตสาธารณสุขชำนาญงาน โทร : 0918679931 E-Mail : pensiri01042522@gmail.com และคณะเจ้าหน้าที่กลุ่มงานทันตกรรม โรงพยาบาลคำม่วง จังหวัดกาฬสินธุ์

**หลักการและเหตุผล**

 เด็กทารกอายุตั้งแต่ 6 เดือนเป็นต้นไปเป็นวัยที่เริ่มมีฟันน้ำนมเกิดขึ้นในช่องปาก เพื่อให้เด็ก มีสุขภาพช่องปากที่ดีตลอดไปควรได้รับการดูแลที่ดีและถูกต้องตั้งแต่ฟันเริ่มขึ้น เช่น การเลี้ยงลูกด้วยนมแม่ การเช็ดทำความสะอาดช่องปาก การทาหรือเคลือบฟลูออไรด์ การเคลือบร่องฟัน การอุดฟัน การรักษา รากฟัน รวมถึงการถอนฟัน เป็นต้น ซึ่งเด็กวัยนี้เป็นวัยที่กำลังเจริญเติบโตและพัฒนาการด้านต่างๆของร่างกาย เช่น กลัวคนแปลกหน้า กลัวสถานที่ที่ไม่คุ้นเคย โดยเฉพาะกลัวเจ็บ กลัวห้องฟัน กลัวการทำฟัน จึงเป็นปัญหาในการทำฟันในเด็กเล็กอายุ 1-12 ปี ดังนั้น จึงได้คิดค้นนวัตกรรมเพื่อช่วยให้การทำหัตถการ ในงานทันตกรรมขึ้น วัตถุประสงค์ เพื่อให้เด็กคลายความกลัว คลายวิตกกังวล มีความสนุกสนานและให้ ความร่วมมือในการทำฟัน คุ้นชินกับการทำฟัน ลดระยะเวลาในการทำฟัน และที่สำคัญลดความเสี่ยงทางคลินิกทันตกรรมในเด็ก เช่น ลดการบาดเจ็บจากการจับหรือมัดร่างกาย การทำฟันผิดซี่ การกลืนหรือเนื้อเยื่อในช่องปากสัมผัสกับวัสดุทางทันตกรรม ซึ่งถ้าเด็กให้ความร่วมมือและยินยอมในการทำฟันก็จะส่งผลให้เกิดประสิทธิภาพทางคลินิกทันตกรรมหลังการรักษา และเด็กมีประสบการณ์ในการทำฟันที่ดีตลอดไป ประชากรกลุ่มตัวอย่าง 100 คน ระยะเวลา มกราคม 2561-เมษายน 2561

**วิธีการดำเนินงาน**

 1. จัดแต่งคลินิกทันตกรรม โดยจัดหาสื่อการสอนรูปสัตว์พี่เด็กชื่นชอบติดหน้าคลินิกทันตกรรม ให้มีรูปสัตว์แตกต่างกันไปแต่ละห้อง

2. ให้เด็กและผู้ปกครองมีส่วนร่วมในการเดินเลือกและตัดสินใจว่าชอบสัตว์ตัวไหน แล้วเข้ารับบริการทันตกรรมในห้องนั้น

3. เมื่อเด็กขึ้นเตียงทำฟันแล้วจัดหาโปสเตอร์ให้ดู เล่าเรื่องความพิเศษ ความสามารถของสัตว์ให้ฟังอย่างสนุกสนาน เช่นเรื่องจระเข้หรือฮิปโปโปเตมัส ตัวไหนอ้าปากได้โตกว่ากัน ให้เด็กมีส่วนร่วมโดยการถาม-ตอบเรื่องสัตว์นั้นๆเชิญชวนให้เด็กได้อ้าปากให้โตกว่าสัตว์ เพื่อคลายความกลัว คลายวิตกกังวล และยินยอมให้ความร่วมมือรับบริการทางทันตกรรมอย่างเต็มใจ

**ผลการศึกษา**

 1. เด็กที่มาทำฟันในคลินิกทันตกรรม คลายความกลัว คลายความวิตกกังวัล

 2. เด็กที่มาทำฟันในคลินิกทันตกรรม ยินยอมให้ความร่วมมือรับบริการทางทันตกรรมอย่างเต็มใจ

 3. ลดระยะเวลาการอ้าปากทำฟันลงได้

 4. ลดความเสี่ยงที่จะเกิดขึ้นจากการไม่ให้ความร่วมมือรับบริการทางคลินิกทันตกรรม เช่น ลดการบาดเจ็บจากการจับหรือมัดเด็กที่ไม่ยินยอมให้การรักษา การทำฟันผิดซี่ การกลืนหรือเนื้อเยื่อในช่องปากสัมผัสวัสดุทางทันตกรรมจากการขัดขืนการทำฟัน เป็นต้น

 5. เด็กมีประสบการณ์ในการทำฟันที่ดีตั้งแต่เด็ก อันจะส่งผลให้เด็กมีพฤติกรรมต่อการทำฟันที่ดีตลอดไป

**อภิปรายสรุป**

 - จากตัวเด็ก โดยการสังเกต พบว่า เด็กทุกคน ยินยอมให้การรักษา ทำให้การรักษาทางทันตกรรมเป็นไปด้วยความรวดเร็ว และมีประสิทธิภาพ

 - จากผู้ปกครองโดยการสอบถาม พบว่า ผู้ปกครองทุกคน มีความพึงพอใจในการเข้ารับบริการทาง ทันตกรรมของเด็กและมีความเชื่อมั่นในการให้บริการของทันตแพทย์ ผู้ปกครองอยากพาเด็กมารับบริการทันต กรรมอีก ซึ่งจะส่งผลให้เด็กมีสุขภาพช่องปากที่ดีตลอดไป

**อ้างอิง**

 1. สุปรียา เครือสาร และคณะ (2560). การเปรียบเทียบพฤติกรรมสุขภาพช่องปากและสภาวะช่องปากของเด็กก่อนวัยเรียนที่มารับบริการคลินิกทันตกรรมเด็กดี อย่างต่อเนื่องและไม่ต่อเนื่องโรงพยาบาลสมรัก จังหวัดเพชรบูรณ์ วารสารทันตาภิบาลปี 28 ฉบับที่ 2 กรกฎาคม-ธันวาคม 2560, 45-57

 2. วสันต์ สายเสณีกุล และคณะ ความสัมพันธ์ของพฤติกรรมการเลี้ยงดูเด็กที่มีผลต่อการเกิดฟันผุของเด็ก 3 ปี จังหวัดชลบุรี วารสารโรงพยาบาลชลบุรี 2551, 29-34